
FEBRE  HECTICA. 

Auctore  Alexandro  Leney. 


E  morbis  fere  innumeris,  qui  Medico  et  Chi¬ 
rurgo  tractandi  occurrunt,  pauci  majorem  animi 
attentionem,  vel  symptomatum  suorum  investiga¬ 
tionem  accuratam,  (unde  profecto  solam  veram  et 
utilem  de  curatione  scientiam  discimus),  magis 
quam  Febris  Hectica  sibi  vindicat ;  ideoque,  quo¬ 
niam  hujus  Academiae  leges  quemque  honores  sum¬ 
mos  in  Medicina  gradumque  Doctoratus  affectan¬ 
tem,  tentamen  de  re  aliqua admedicinam  pertinente 

perscribere  imperant,  hanc  Febrem  in  qua  expo¬ 
nenda  elaborem  selegi ;  non  quod  aliquid  novi  de 
morbo  in  quem  multi  scriptores,  temporibus  diver¬ 
sis,  iique  ingenii  et  acuminis  summi,  contulerunt, 
proferre  sperare  possim, sedutavariissententiis  auc¬ 
torum  melius  ordinatis,  pleniorem  de  ejus  sympto¬ 
matis,  causis  phaenomenisque  notitiam  adipiscamur. 
Multa  imperfecta  in  opusculo  hujusmodi  necesse 
fore,  et  omnia  de  morbo  adeo  complicato,  et  a  tot 
causis  orto,  intra  tantulos  limites,  comprehendi 
non  posse  bene  cognosco ;  sed  aliquod  veniae  ob 
argumenti  difficultatem  deprecatus,  jam  quantum 
in  me  situm  est,  de  rebus  quae  praecipue  in  eo  at¬ 
tentionem  merentur,  agere  progrediar.  Primo, 
igitur,  symptomata  hujus  morbi,  pro  mei  ipsius 
experientia,  auctorumque  pellectione,  memo¬ 
rabo. 

HISTOUIA  MORBI  ET  SYMPTOMATA. 

Nihil  magis  quam  descriptiones  ejus  et  locationes 
diversae  ab  auctoribus  diversis  prolatae,  complexita- 
tem  et  abnormitatem  hujus  febris  comprobare  que- 

at.  SAUVAGESiuset Sagaii  eam  inter  Febrescon- 
tinuas;  Linnjeus,  Crichton  et  Parr  inter  Re¬ 
mittentes  et  Exacerbantes  ponunt.  Boerhaave 
naturam  ejus  mistam,  et  continuam  intermitten¬ 
tem  censuit.  Cullen  pro  affectione  tantum 
symptomatica  habet.  “  As  I  have  never  (ait  ille) 
observed  this  fever  except  when  symptomatic,  I 
could  not  consent  to  admit  it  into  the  list  of  idio- 
pathic  fevers.”  Hectica  est  ratio  dissolutionis 
lenta ;  symptomata  generalia  ea  febris  lentae  refe¬ 
runt,  debilitate  comitante;  sed  potius  actio  quaedam 
debilis  quam  debilitas  vera  et  simplex  adest,  causa 
enim  hectica  sublata,  actio  ad  vigorem  spectans  re¬ 
stituitur,  et  unaquaeque  functio  naturalis  reficitur, 
quantumvis  prius  impedita  fuerit.  Istius  definitio 
talis  a  nosologo  celeb.  Doctore  Cullen  tradi¬ 
tur:  “  Febris  quotidie  revertens ;  accessionibus  me¬ 
ridianis  et  vespertinis ;  remissione,  rarius  apyrexia, 
matutina;  plerumque  sudoribus  nocturnis,  et  urina 
sedimentum  furfuraceo-lateritium  deponente.” 
Et  eandem  in  classe  Pyrexiarum  et  ordine  Fe¬ 
brium  collocat.  Difficillimum  autem  est  mor¬ 
bum  accurate  delinere,  cujus  indicia  adeo  multa 
sunt,  neque  omnia  fere  unquam  simul  sese  pro¬ 
dunt  in  conspectum.  Paroxysmus  primus  circa 

meridiem  incipit,  et  ad  horam  tertiam,  quartam 
vel  etiam  quintam,  post  id  tempus,  perstare  po¬ 
test  :  deinde  remissio  levis  intervenit,  quae  ad  ho¬ 
ram  tertiam  vel  quartam,  in  mane  proximo,  per¬ 
stat.  Rigores  saepe  exacerbationes  comitantur ; 
at  vespertinae  longe  pejores  sunt.  Inter  has  aeger 
quodvis  aeris  frigus  acerrime  sentit,  et  de  sensu 
frigoris,  dum  simul  cutis  praeter  naturam  calet, 
conqueritur.  Quod  ad  earum  diuturnitatem  at¬ 
tinet,  quoque  variant ;  etiam  ubi  stadia  cuncta  ad¬ 
sunt,  et  sese  invicem  ordine  justo  sequuntur,  diu¬ 
turnitas  tamen  totius  exacerbationis  adeo  incerta 
est,  ut  vix  tres  exacerbationes  aeque  diu  perstantes 
deinceps  accidunt.  Remissiones  nonnunquam 
ad  dies  decem  vel  duodecim  sine  ullo  pyrexiae  in¬ 
dicio  pertinebunt ;  interdum,  vero,  stadium  frigi¬ 
dum,  calidum  vel  sudans  aliquoties  in  die  eodem 
revertetur.  Joannes  Hunter  hecticam  esse 
affectionem  constitutionalem  censet  a  morbo  vel 
irritatione  locali  pendentem,  cujus  vis  natur®  me- 
dicatrix  conscia  est,  neque  tamen  rejicere  valet. 
Quando  a  morbo  locali  ortum  ducit,  plerumque 
primus  curationis  processus,  inflammatio  scilicet, 
et  suppuratio,  praegressus  est ;  sed  tamen  curatio, 
prae  naturae  defectu,  per  granulationem  et  cicatri- 

sationem  perfici  nequivit ;  ?re  sic  se  habente,  con¬ 
stitutio,  morbo  vel  irritatione  locali  a  qua  se  libera¬ 
re  non  potest,  opprimi  dicatur. 

Febris  Hectica  saepissime  tarde,  et  quasi  per 
insidias  incipit,  neque  fortasse  per  menses  aliquot 
subesse  suspicatur.  Indicia,  quae  sola  spectari 
possunt,  haec  sunt :  lassitudo  post  exercitationem 
levem  etiam,  et  aliquando  appetitus  defectus,  hoc 
autem  minime  perpetuum  est,  saepe,  enim,  tan¬ 
tum  abest  ut  appetitus  deficiat,  ut  haud  raro  pa¬ 
rum  omnino  minuatur,  vel  etiam  interdum  praeter 
naturam  augeatur.  A  tempore  quum  primum 
signa  hectica  in  apertum  produnt,  urina  profunde 
colorata  est,  et  sedimentum  furfuraceo-lateritium 
deponit ;  os  plerumque  humidum  existit,  et  sitis 

f 

haud  parva.  In  stadio  primo  quoque  indicia  non 
bene  notata  sunt ;  macies  non  magna  adest ;  pul¬ 
sus  non  80  superat ;  acceleratio  pulsus  cutisque 
calor  post  pastum  plerumque  manifestiores  fiunt, 
et  ab  iis  saepe  primis  de  morbi  aggressione  medicus 
certior  evadit.  Si  haec  symptomata  cum  aestima¬ 
tione  pulsus  generali,  adeo  ut  arteria  nonagies, 
centies,  vel  centies  et  vicies  intra  horae  partem 
sexagesimam  micet,  satis  superque  causae  non  de- 
est  cur  aliquid  periculi  metuamus.  Non  nunquam 

etiam  in  stadio  incipiente  ad  100  surgit,  et  in 
quibusdam  exemplis  aliter  bene  notatis  et  aliquan¬ 
tum  provectis,  non  ultra  80  ipse  observavi ;  varie 
in  aegris  diversis  pulsus  afficitur,  et  multum  va¬ 
riare  queat ;  ad  initium  enim  morbi  saepe  natura¬ 
lis  est,  vel  saltem  paulo  solito  celerior ;  malo  autem 
progrediente,  durus  et  frequens  evadit,  cum  faciei 
rubescendis,  praesertim  post  cibum  ingestum. 
Haec  febris  species  profecto  generis  remittentis  est, 
et,  in  exemplis  plerisque  exacerbationes  bis  die 
habet,  quae  temporibus  supra  memoratis  accidunt. 
Inter  notas  Febris  Hecticae  saepe  annotatum  est, 
exacerbationem  ejus  plerumque  post  cibum  sump¬ 
tum  conspici,  et  prandium  quod  ad  meridiem  vel 
post  id  tempus  sumitur,  aliquid  exacerbationis  re¬ 
versa  efficere  videtur.  Hecticus  saepe  de  frigore 
conqueritur,  quando  calor  per  thermometrum  indi¬ 
catus  non  praeter  naturalem  existit.  Vultus  squa¬ 
let  et  foedus  videtur,  et  morbo  provectiore  aspectum 
quam  maxime  anxium  adipiscitur.  Huc  accedit 
respiratio  difficilis  et  rubescentia  circumscripta 
super  ossibus  malaribus,  cui  vulgo  nomen  “  Hectic 
Flusb,”  anglice  imponitur.  Pulsus  fit  parvus,  ce¬ 
ler  et  acris ;  sanguine  a  cute  introrsum  verso,  su¬ 
perficies  corporis  pallescit ;  appetitus  cibi  turba- 

tur,  et  omne  alimentum  a  ventriculo  per  os  iterum 
rejicitur ;  fere  a  primo  febris  aggressu  urina  sedi¬ 
mentum  deponit;  aliis  temporibus  nihil  praeter  so¬ 
litum  ostendit ;  et  quod  ad  hoc  attinet,  plurimum 
variare  dicatur.  Jo annes  Hunter  Febrem 
Hecticam  verbis  talibus  depingit :  “  The  parti - 
cular  symptoms  are  debility,  a  small  quick  and 
sharp  pulse ;  the  blood  forsaking  the  skin,  loss 
of  appetite,  oftenrejection  of  ali  alimentfrom  the 
stomach,  wasting,  a  great  readiness  to  be  thrown 
into  sweats,  sweating  spontaneously  when  in  bed, 
frequently  a  constitutional  purging.”  His  uri¬ 
nam  limpidam  adjicit ;  de  hac  re  vero  multum 
inter  auctores  disceptatur.  Doctor  Heberden 
urinam  in  exacerbationibus  et  remissionibus  aeque 
turbidam  vel  limpidam  esse  annotavit,  et  nunc  in 
prima  limpidam,  in  secunda  turbidam  ;  nunc  iri 
prima  turbidam,  et  in  secunda  limpidam.  Dum 
contra  Doctor  Duncan,  ab  observatione  sedula 
et  experientia  longa,  urinam  furfuraceo-sedi- 

mento  naturale  praecipue  insignitam  esse  asseve- 

rat,  eademque  nota  Doctori  Good  in  sua  praxi 
apparuit.  Haec  febris  tria  stadia,  frigidum,  cali¬ 
dum  et  sudans,  maxime  tamen  abnormia,  quod  ad 
artionem  attinet,  qua  sese  produnt,  habet;  si  vero 

unquam  ordo  regularis  observatur,  tantummodo 
per  dies  tres  vel  quatuor  ad  summum  perdurat ; 
tum  enim  ordo  plerumque  e  contrario  omnino 
evadit ;  interdum  namque,  ultimum  ante  csetera 
duo  accidere  observatur.  Inter  prima  tamen 
morbi  tempora,  est  quoddam  novisse  stadium  fri¬ 
gidum  ex  omnibus  gravissimum  esse,  et  stadium 
idem  febris  intermittentis  referre  ;  secundum  ve¬ 
hementiam,  locum  proximum  calidum,  ultimum 
sudans  tenet.  In  malo  ineunte  lingua  aspectum 
foedo-albidum  adipiscitur  ;  morbo  autem  provec¬ 
tiore,  aliquantum  circa  margines  colorem  florido- 
r ubrum,  in  centro  albidum,  exhibet ;  postea  flori- 
do-rubra  glabra,  polita,  valde  arida  fit,  et  vehe¬ 
menter  dolet ;  fauces  quoque  multum  inflammatae 
videntur. 

Jam  ad  pauca  de  statu  alvi,  initio  hu¬ 
jus  morbi  dicenda  progrediar.  Hanc  semper 
astrictam  esse  usumque  aperientium  postulare  ob¬ 
servavi  ;  sed  prout  morbus  progreditur  alternatio 
fit  cutem  inter  et  intestina ;  prout  sudores  copiosi 
profluunt  status  alvi  contractior  evadit ;  illis  vero 
minutis  vel  suppressis,  diarrhoea  colliquativa 
eo  magis  urget,  unde  axioma  Hippocratis, 
“  Cutis  raritas  alvi  densitas.”  Hoc  malum  debi- 

litas  semper  inseparabilis  comitatur  ;  quae  quidem 
inter  ejus  decursum  paulatim  augescit.  Dolor 
capitis  et  delirium  vix  unquam  exacerbationes 
comitantur.  Symptomata  quae  praecipue  proxime 
ante  mortem  talia  sunt ;  urina  nunc  pallida  red¬ 
ditur,  nunc  sedimentum  lateritium  deponit ;  su¬ 
dores  frigidi  et  viscidi  super  caput,  cervices  et  pec¬ 
tus  erumpunt,  praesertim  nocturni ;  sed  quo  tem¬ 
pore  cunque  demum  sudor  appareat,  aeger  nun¬ 
quam  ab  eo  sublevatur,  sed  dum  adest,  aeque  so- 
licitus  et  inquies  ac  in  stadiis  frigido  et  calidis, 
usque  manet ;  ad  tales  sudores  quoque  maxima 
proclivitas  inhaeret.  Plantae  pedum  manuumque 
palma  calore  ardescunt.  Appetitus  prorsus  de¬ 
ficit,  et,  ut  supra  dictum  est,  sanguis  cutem  sum¬ 
mam  relinquit ;  aphthae  linguam  obsident,  et  saepe 
in  exulcerationes  late  patentes  desinunt.  Hoc 
quoque  aliud  symptoma  est,  a  quo  hoc  tempore 
accidente  morbum  exitum  lethalem  esse  habitu¬ 
rum  semper  praecognosci  queat.  iEger  tantum 
exhauritur  ut  motum  vel  levissimum  perficere  ne¬ 
queat  ;  diarrhoea  colliquativa  cum  sudoribus  cito 
eum  ad  imum  virium  gradum  deducunt ;  macies 
summa  adest,  partesque  pressurae  objectae  ad  ul 

cerationem  maxime  pronse  fiunt.  Malae  promi¬ 
nent,  oculi  quasi  excavati  et  hebetes  videntur, 
vasis  rubris  tunicae  adnatae  e  conspectu  abeunti- 
bus :  haec  membrana  colorem  album,  tanquam 
margaritarum,  assumit ;  capilli  decidunt,  ungues¬ 
que  multum  incurvantur.  Capilli  decidentes  et 
ungues  adunci,  secundum  Doctorem  Cullen,  de¬ 
fectum  nutrimenti  quoque  indicant.  Partes  extre¬ 
mae  inferioribus  saepe  tumoribus  oedematosis  plec¬ 
tuntur  ;  sensus  externi  et  interni  plerumque  ad 
ultimam  lineam  rerum  usque  integri  permanent. 
Jam  somnus,  qui  adeo  saepe  mortalium  curas  se¬ 
dat,  aegritudinesque  oblivione  dulci  quamvis  tem¬ 
poraria  mollit  et  sublevat,  sulcosque  fronti  solicito 
demit,  lectum  aegroti  aufugit.  Hecticus  saepe 
spe  laeta  effertur,  et  gaudia  quae  nunquam  rata, 
nunquam  sancita  erunt,  mentis  acie  captare  vide¬ 
tur  ;  sub  mortem  extremitates  frigescunt ;  et  in 
nonnullis  delirium  supervenit  et  ad  lethum  us¬ 
que  perstat. 

DE  CAUSIS,  TAM  IIS  QUiE  TANTUM  PROCLIVI¬ 
TATEM  EFFICIUNT,  QUAM  IIS  QUiE  MALUM 

REVERA  ARCESSUNT. 

is  ifippi-'.  ••  '  ■ 

Absorptio  puris  ante  hoc  tempus  causa  hecti- 
cae  putabatur ;  sed,  ut  mihi  videtur,  hanc  senten¬ 
tiam,  Jqannes  Hunter  quam  optime  refellit. 
Si  absorptio  puris  cuncta  mala,  quae  ei  rejiciuntur, 
ciet,  quomodo  fit,  ut  abscessus,  et  hi  quidem  satis 
magni,  absorbeantur,  neque  tamen  aliquid  vel  mi¬ 
nimum  detrimenti  sequatur?  Idemque  de  pure  ac¬ 
cidit  per  cursum  venarum  formato,  unde  facilior 
aditus  ei  in  massam  humorum  circulantem,  prae¬ 
staretur  ;  virus  venereum  vehementius  acturum 
esse,  quam  pus  laudabile  ab  ulcere  ad  sanitatem 
spectante,  credere  aequum  esset :  quoties  tamen 
bubones  magnos,  imo  etiam  empyemata,  subito  per 
absorptionem  sublata  videmus,  neque  tamen,  etsi 
res  ita  se  habeant,  Febris  Hectica  supervenit. 
Quoties,  autem,  abscessus  satis  magnos,  quos  in¬ 
ter  progressum  nulla  constitutionis  turbatio  comi¬ 
tata  erat,  nihilominus  in  exemplis  plurimis 
Hectica  excipi  videmus,  simul  ac  apertura 

facta  fuerit.  Donec  stimulus  ad  partes  renovandas 
admoveatur,  nullus  istiusmodi  effectus  accidere  po¬ 
test  ;  neque  si  partes  ad  sanationem  prompte 
spectant,  ulla  indoles  hectica  inducitur,  neque 
constitutio  omnino  implicatur. 

JDoctor  Cullen  hanc  febrem  a  pure  absorpto 
oriri  arbitratur ;  Dr  Heberden  eam  a  causa 
locali  pendere  et  irritabilitatem  in  ullo  organo 
morboso  quod  ad  sanitatem  redire  abnegat, 
seque  ac  pus  absorptum  eam  inducere  posse 
autumat.  Galenus,  Joannes  Hunter, 
et  Doctor  Willan,  eandem  fieri  posse,  et 
saepe  revera  esse  affectionem  Idiopathicam  cen¬ 
sent.  Dr  Willan  febrem  de  qua  agitur, 
ex  toto  irritabilitati  tribuit,  neque  unquam 
omnino  a  pure  absorpto  oriri  credit ;  nihil  amplius 
puris  inter  febrem  hecticam  quam  cum  nulla  talis 
infestat,  absorberi  opinatur :  hoc  vero  argumenti 
gratia  concesso,  potius  absorptionem  auctam  in¬ 
doli  hecticae  in  abscessum  vel  ulcus,  quam  huic 
in  diathesin  hecticam  agenti,  attribuere  voluit ; 
et  cum  haec  ita  sunt,  diathesis  hectica  causa,  et 
absorptio  aucta  tantummodo  prioris  effectus  esse 
videtur ;  adeo  ut,  etiam  in  hac  conditione,  febrem 
hecticam  morbum  esse  primarium  sive  constitu- 


DE  FEBRE  HECTICA. 


13 


tionalem  putat.  Neque  haec  sententia  infirmatur, 
sed  potius  comprobatur,  si  in  memoriam  revoca¬ 
mus,  morbum  in  iis  exemplis  bene  notari,  ubi  nul¬ 
la  puris  absorptio  accidit,  veluti  in  carcinomate 
partium  corporis  diversarum,  antequam  stadium 
ulcerativum  accesserit.  In  hectica  lactantium, 

I  *>  f  °  C 

itemque  in  aneurismatae  aortae, ubi  sternum  absorp¬ 
tum  est,  necnon  diabete  diu  perstante,  aeger  macie 
multum  conficitur ;  oedema  pedum  adjicitur  et  fe¬ 
bris  cum  omnibus  hecticae  notis  ingreditur.  Haec 
argumenta,  absorptionem  puris  non  causam 
hecticae  existere  comprobantia,  mihi  saltem  sa¬ 
tis  valida  videntur.  Hectica  profecto  morbus 
constitutionis  primarius  esse  potest,  constitutio 
enim,  in  eandem  actionis  rationem  sine  ulla 
causa  locali  qualicunque,  quatenus  saltem  notitiam 

o*  ’  ■  ,  o  ? 

habemus,  incidat;  et  sic  Doctor  Willan  ratio¬ 
nem  ejus  affectionis  idiopathicae  existentis  reddit ; 
et  nihil  fere  saepius  accidat,  quam  ut  Febris  Hec- 

tica  in  aegris,  ubi  nulla  causa  localis  omnino  adest, 

oriatur.  Doctor  Percival  eam  affectionem 
Idiopathicam  esse  concedit,  et  eandem  per  tres 
menses  sine  ullo  pulmonum  vitio  perstare,  et  tum 
demum  in  hos  irruere,  nonnunquam  observavit. 

Morborum  complurium  et  plerumque  insanabi- 

lium,  vel  saltem  sanatu  difficillimorum,  symptoma¬ 
tica  notatur. 

Haec  febris  a  causis  plurimis  ortum  suum  de¬ 
ducat,  quae  haud  inepte  in  duas  species  ad  partes 
morbosas  spectantes,  vitales,  scilicet,  et  contrarias, 
distributae  sunt.  Multae  ex  causis  hecticae,  a 
morbis  partium  vitalium  ortae,  istam  affectionem 
consitutionis  non  inducerent,  si  iis  in  quavis  alia 
corporis  parte  accidere  contingeret:  qualia  sunt 
tumores  partes  ad  vitam  sustinendam  haud  parum 
momentosas  comprimentes,  qui  cito  hunc  morbum 
inducunt tubercula,  exempli  gratia,  generum  di¬ 
versorum  in  hepate,  pulmone,  &c.  ea  praesertim 
strumosa  dicta,  quae  in  ea  strumae  forma  observan¬ 
tur,  cui  nomen  Tabes  Mesenterica  imponitur; 
quae  quidem  ex  glandulis  mesenterii  per  quas 
chylus  transire  debet,  antequam  sanguinem  cir¬ 
cumactum  ineat,  amplificatis  constat,  ob  hanc 
ejus  transitus  obstructionem.  Macies  corporis 
summa,  cum  signis  aliis  sibi  propriis  inducitur, 
quae,  nisi  tempestive  tollantur,  cito  in  hecticam 
desinunt.  Haec,  quamvis  plerumque  ab  aliquo 
morbo  locali  immedicabili  oriatur,  tamen,  ut  jam 
supra  annotavi,  quasi  morbus  constitutionis  prima¬ 
rius  sine  ulla  causa  locali  qualicunque  instare 

queat.  Optimo  jure  ab  omnibus  medicis  concedi¬ 
tur  Diathesin  hecticam  saepius  a  Phthisi  Pulmo¬ 
nali  quam  alio  quovis  morbo  oriri,  proxime  de 
hac  re,  quod  ad  frequentiam  tumefactiones  arti- 
cularum  strumosas  memorare  par  est ;  sive  sine 
ulla  artuum  laesione  aegrota  ipsi  nota,  unde  arti¬ 
culi  inflammatio  fuisset  inducta,  sive  contra  ma¬ 
nifeste  ab  injuria  strumoso  illata,  ortum  traxerint 
suum.  Hydarthrus,  sive  spina  ventosa  ubi  non- 
nunquam  appellatur,  hujus  mali  frequentissima 
forma  existit ;  psoae  abscessus  ;  viscera  morbosa ; 

:?  O 

vulnera  late  contusa  vel  lacerata,  item  que  fracturae 
compositae,  tantam  suppurationem  inducentes, 
quantam  vires  vitae  tolerare  nequeunt ;  et  haemor¬ 
rhagiae  frequentes,  quae  in  istis  vitiis  accidunt, 
aegrum  citissime  debilitant  et  exhauriunt,  et  nisi 
iis  tempestive  per  remedia  idonea  obsistatur,  brevi 
in  hecticam  desinunt.  Morbus  iste  nomine  Nos* 
talgia  designatus,  quem  appetitus  somnique  de¬ 
fectus  comitantur;  venus  immodice  culta;  usus 

v  a>  ,  *  o 

hydrargyri  parum  idoneus ;  signa  morbi  aphro*- 

w  »  a  T 

disii  secundaria  ;  morbi  organorum  quae  secretioni 
et  excretioni  urinae  inserviunt,  veluti  calculus  in 
vesica,  dysuria  vel  ischuria,  stricturae  urethrae  ; 
fistula  in  perinaeo  item  que  in  ano;  caries;  necrosis. 

cuncta  ad  unum  iis  causis,  quas  supra  pro  e&ci- 
tantibus  habuimus,  annumeranda  sunt.  Consen- 

'i  f  •  i  4  ,  , 

sum  faciliorem  constitutionem  inter  et  partes  quae 
vitales  quam  quae  non  ita  sunt,  intercedere,  mor- 
bosque  harum  difficiliores  sanatu  esse,  jam  anno- 

Sj  T  •>  A  A  »  •  ®  r  r  + 

tavi.  Quod  autem  ad  vitalitatem  paritum  attinet, 
annotatu  dignum  est,  ossa,  ligamenta,  tendines  &e. 
quae  in  statu  sano  quemvis  stimulum  admotum 
parum  sentiunt,  et  parce  vasis  sanguinem  vehenti- 

f  r  r  - 

bus  instruuntur,  nihilominus  morbosa  facta,  oh 

_  ^ .  ...  f  .  i 

naturam  minime  cedentem,  multo  vehementius 
quam  cuticulam,  telam  cellulosam,  &c.  pari  ratione 
affecta,  constitutionem  generalem  afficere,  vires- 

*>  r  .  »  ••  *  r~  ?  * 

que  naturae  partium  istarum  malis  multo  citius 
succumbere.  Hectica  intervallis  quam  maxime 
diversis  post  inflammationem  et  suppurationis  ini¬ 
tium  ingruit,  idque  ob  res  diversas  circumstan¬ 
tes  ;  quaedam  enim  constitutiones  prae  caeteris  mi¬ 
nus  resistere  valent,  ideoque  facilius  in  hanc  con¬ 
ditionem  incidunt.  Doctor  Stoll  habitum  phthi- 

j.r 

sicoram  verbis  nonnihil  sequentia  referentibus 
memorat :  Diathesis  Hectica,  quae,  ut  ait  ille,  ple- 


rumque  haud  parum  manifesta  est,  et  cute  pul- 

chra,  oculis  caesus,  coma  flava,  fibra  laxa  et  tem¬ 
¬ 
peramento  sanguineo  notatur  ;  et  siquando  res  se 

ita  habent,  plerasque  aliarum  febrium  causas  in 
hanc  corporis  indolem  agentes,  Hecticam  inducere 
posse  verisimile  videtur.  In  hominibus  hoc 
temperamento  insigni  praeditis,  quam  in  cae- 
teris,  ab  actionibus  .morbosis  in  partibus  cor¬ 
poris  diversis,  veluti  in  corde,  ventriculo,  &c. 
itemque  a  variis  eruptionibus  repressis  diver- 
sisque  exinanitionibus  solitis  cohibitis,  cieri 
Hectica  potest.  Quoniam  haud  raro  rubeolae  et 
variolae  sequela  observatur,  itemque  a  dyspepsia 
oriri  queat ;  nec  non  pariter  ac  caeterae  febres  re¬ 
mittentes,  haec  a  miasmate  febrili  originem  suam 
deducat.  Haec,  ut  mihi  videtur,  praecipua  sunt, 
quae  de  causis  hujus  febris  excitantibus  et  praedis- 
ponentibus  cognoscere  oportet :  ideoque  jam  ad 
diagnosin  proferendam  progrediar. 


DE  DIAGNOSI. 

Paroxysmus  hecticus  haud  parum  eos  febrium 
intermittentium  refert,  et  ideo  cum  iis  nonnun- 
quam  confundi  valet ;  animi  autem  attentione 
symptomatis  singulis  et  progressui  duorum  mor¬ 
borum  adhibita,  diagnosin  accuratam  proferre  haud 

ita  difficile  reperitur.  Formas  hujus  febris  diver¬ 
sas  plerumque  typum  quotidianum,  aliquando,  ve¬ 
ro,  tertianum,  vel  quartanum  regularem  refert ;  et 
ex  signis  solummodo,  in  singulis  paroxysmis  bene 
perspectis,  discrimen  inter  eas  detegere  valemus. 
Symptomata,  igitur,  utrisque  propria  novisse 
oportet.  Imprimis,  ergo,  paroxysmi  in  stadio  fe¬ 
bris  istius,  de  qua  agitur,  incipiente  lenissimi 
sunt,  et  pulsu  accelerato  duntaxat  dignoscendi ;  hi 
lente  et  insidiose  progrediuntur,  donec  aegri  con- 
stitutio  labefactetur ;  dum  contra  in  intermittente 
paroxysmus  vehementior  est  et  matutinus,  in 
Hectica  vero  vespertinus  cum  exacerbatione  satis 

»r  r* 

superque  evidente.  In  hac  quoque  calor  summae 
cutis  constantior  et  minus  variabilis  observatur  ; 
neque  aeger,  sine  summa  spirandi  difficultate,  ex¬ 
ercitatione  corporis  ulla  uti  valet.  Pulsus  ad  mi¬ 
nimum  decem  ictibus  statum  naturalem  superat ; 
dum  contra  in  intermittente  nullum  de  hac  re 
discrimen  post  paroxysmum  accidit.  In  Hectica 
quoque  adsunt,  macies  levis,  sensus  ardoris  insignis 
in  plantis  pedum,  manuumque  palmis,  necnon 
erubescentia  circumscripta  super  ossibus  malaribus, 
quae  adeo  saepe  comitatur;  rarius  nausea  et  vomitus 
inter  stadium  frigidum,  ut  in  intermittente  accidit, 

urgent,  sed  sese  mane  produnt ;  minore  regulari- 
tate  quoque  stadiorum  diversorum  dignosci  queat ; 
vix  enim  in  reditu  amplius  quam  per  dies  tres  vel 
quatuor  regularis  est,  stadia  frigidum,  calidum, 
et  sudans  non  sibi  invicem,  pari  ordine  ac  in 
intermittente  succedunt ;  stadium  enim  calidum 
non  usque  frigidum  subsequitur,  sed  hoc  haud  ra¬ 
ro  illi  medium  intervenit.  In  febre  intermittente 

»/  '«/A/  ZiJL  JXM 

urina  inter  paroxysmos  limpida,  sed  intervalla 
turbida  redditur ;  in  Hectica  autem  normam  nui- 
lam  constantem  sequitur.  Symptomata  ab  ure¬ 
thrae  contractionibus,  cystitide,  effusionibusque 

'T  i 

urinae,  &c.  orta,  in  symptomatibus  quibusdam 
Hecticam  referunt ;  haec  autem  ab  iis  facile  digno¬ 
scenda  est.  Incautus,  profecto,  inspector  morbo¬ 
rum  est  iste,  qui,  aliquo  febre  urinaria  laborante 
vel  semel  conspecto,  haec  duo  mala  inter  se  inter¬ 
noscere  nequiret.  F ebris  posterior  a  Hectica  his¬ 
toria  exempli  priore ;  vehementia  qua  incipit ; 
stadiis  frigido  et  sudante  gravioribus,  itemque 
odore  spiritus  urinario,  et  dyspnoea  magna  dis¬ 
tingui  valet. 

'Budhjd&Ti  iw-  -  •  ;  ailasDabchm 

awtnnov  te  ,  ■  '■  ■  •  ■>  ,  oobs  ssnp 


20 


DE  FEBRE  HECTICA, 

■  -U  ■»-/  7,  .?  V.,,4  •*._*  ;;  i  V_*v.  *.l  .  »  '•  S-* 

18  H,o)  boltitro  ra  vi  rft  nuift  he  bce  ouiJar? 

^sxjrp  iod-sd  ms.be?  £npi h.  :rfx£q  ni  ei/diorrt  mm&$ 

J>E  PROGNOSI. 

Causis  Hecticae  jam  memoratis  bene  perspectis* 

praesagium  nostrum  de  exitu  morbi  ultimo 
rumque  infaustum  esse  oportebit  ;  praesertim 
quando  morbis  partium  vitalium,  veluti  tubercu¬ 
lis  in  pulmone,  originem  refert.  Siquando  haec 
febris  a  carcinomate  vel  fungo  haematode  ventri- 
culum  vel  aliud  viscus  quodvis  aggrediente  indu¬ 
citur,  spes  nulla  curationis  superest.  Nihil  boni 
medicus,  in  talibus  exemplis  praestare  potest, 
nisi  remedia  exhibere  quae  dolorem  mitigent,  et 
quietem  concilient.  Quod  ad  phthisin  attinet 
Doctor  Thomas  ait  :  “  An  insulated  ulcer  of 
the  lungs,  whether  arising  from  inflammation  of 
tbe  bronchial  membrane,  the  rupture  of  a  bloodves- 
sel,  or  deep-seated  suppuration,  may,  and  does  in- 
deed  sometimes  even  under  circumstances  appa- 
rently  hopeless,  admit  of  a  cure  ;  but  that  a  re- 
covery  can  be  permanently  established  when  the 
substance  of  the  lungs  is  studded  by  tubercles  in 
a  state  of  suppuration  or  proceeding  rapidly  there- 
to  would  require  more  confidence  in  the  power  of 


DE  FEBRE  HECTICA. 


21 


nature  and  art  than  they  are  entitled  to.”  Si 
tamen  morbus  in  parte  aliqua  sedem  habet,  quae 
per  operationem  chirurgicam  submoveri  queat, 
spes  major  adest ;  si,  enim  vires  aegri,  remediis  ni¬ 
hil  proficientibus,  labefactantur,  necesse  erit,  par- 

•& 

tem  quae  irritationem  efficit,  tollere,  si  id  recte 
fieri  potest. 

Neque  mihi  in  animo  est,  neque  profecto  hujus 

o 

tentaminis  limites  sinerent,  de  modo  tractandi  ea 
mala  plurima,  unde  haec  affectio  oriatur,  agere  ; 
nihil  amplius,  ut  opinor,  quam  ea  remedia  nomi- 
nare  oportet, quae  signa  molesta,  sublevare  possunt; 
quamvis,  enim,  ita  non  in  nobis  fortasse  situm  sit, 
pleraque  exempla  ad  exitum  felicem  perducere, 

■j  „  y 

nihilominus  miserias  aegri  haud  parum  sublevare 
possimus.  In  Hectica  tractanda,  in  causa  tol¬ 
lenda,  si  fieri  potest,  primum  elaborare  oportet. 

9  |»  *  '  *  _f  a  1  9 

Morbum  in  parte  aliqua,  quae  per  operationem 
chirurgicam  tolli  queat,  sedem  habere  fingamus  ; 
quanquam  multa  ex  symptomatis  infaustis  supra- 

dictis,  veluti  sudores  partium  singularum,  pervigi¬ 
lium,  anorexia,  cum  pulso  parvo,  frequente,  duro, 
viribusque  aegroti  deficientibus,  acciderint.  Nihi¬ 
lominus  causa  sublata,  si  recte  fieri  potest,  ple¬ 
rumque  indicia  mala  cito  evanescunt ;  pulsus  a 
140  ad  98  etiam  intra  horas  viginti  quatuor  de¬ 
scendit  ;  aeger  prima  nocte  post  operationem  som¬ 
no  fruitur,  quamvis  fortasse  non  bene  per  aliquot 
hebdomadas  ante,  sine  opiato  exhibito  dormiverat; 
diarrhoea  statim  compescitur,  functionesque  cunc¬ 
tae  ad  statum  suum  naturalem  redeunt.  Haud 
absimile  est, dolorem  inter  operationem  perceptum, 
affectionemque  constitutionis  sympatheticam,  ad 
hos  effectus  salutares  inducendos  conferre  ;  actio 
enim  excitatur,  Hecticae  quam  maxime  op¬ 
posita,  et  constitutionem  rursus  ad  conditionem 
naturalem  reducere  dicatur.  Si,  contra,  aegro¬ 
tans  quovis  morbo  valde  maligno  et  insanabili 
praeterea  plectitur ;  si  pulmones  tuberculis  ob¬ 
sessos  :  scirrhum  pylori,  fungum  haematoden, 
alicujis  visceris  vel  ejusmodi  habet  ;  re  sic 
se  habente,  artus,  vel  pars  quaecunque  cui  mor¬ 
bus  insideat,  et  innitatur,  minime  tollenda 
est  ;  exempli  gratia,  si  hydarthrus  habet,  cum 
phthisi  pulmonali,  quod  haud  ita  raro  accidit,  et 

si  artus  amputetur,  exitum  lethalem  talis  ratio 
tantummodo  expediet  et  festinabit ;  vulnus  enim 
quamvis  fere  per  totum  suum  spatium  sanescat,  et 
aspectum  spe  plenum  sibi  sumet,  nihilominus 
istud  malum  pectorale  recrudescet,  miserumque 
aegrum  periculo  ancipite  obsessum,  e  medio  tollet. 
Ad  statum  alvi  medicum  respicere  oportet,  leni¬ 
ter  laxantibus  exhibitis,  et  quoniam  febris  saepe 
materia  acri  intestina  irritante  haud  parum  in¬ 
tenditur,  ea  remedia  subinde  variare,  saepe  prode¬ 
rit.  Ut  sudor  minuatur,  qui  profecto  ad  debili¬ 
tatem  inducendam  vehementer  conducit,  acida 
praecipiuntur :  neque  ulla  huic  consilio  melius, 
quam  acidum  sulphuricum  dilutum,  satisfacere  vi¬ 
dentur  ;  quando  aeger  doloribus  in  membris  rheu¬ 
maticis  similibus  angitur,  acida  cum  opio  con¬ 
jungamus  ;  et  hoc  medicamentum  exhibendi  ratio 
optima  est,  id  cum  cinchona  componere,  et  ad 
dozim  3SS.  vel  3L  saepe  repetitam  imperare.  Hoc 
non  modo  sudorem  nimium  temperat,  sed  etiam 
effectum  sedativum, frequentiam  pulsus  minuendo, 
atque  appetitum  cibi  augendo,  praestat. 

Si  diarrhoea  colliquativa  valde  urget,  si  fieri  po- 
test,per  astringentia,  veluti  misturam  calcis  cum  opio, 
catechu,  kino,  &c.  sisti  debet;  vel  opium  per  se  for- 


24'  DE  FEBRE  HECTICA. 

tasse  melius  respondebit,  quoniam  non  modo  diar- 
rhoeam  compescit,  sed  etiam  dolorem  levat,  som- 

numque  conciliat.  Tonica,  ob  magnam  debilita- 
tem  quae  adest,  plurima  et  multum  usurpantur. 
Cinchona  ex  usitatissimis  est ;  et  in  iis  exemplis 
praecipue  datur,  ubi  Hecticus  ob  suppurationes 
late  patentes  deficit ;  forma  hujus  novissima  est 
Sulphas  Quininae,  cujus  grana  quinque  eadem  ac 
3i.  pulveris  praestant ;  siquando  hoc  medicamen¬ 
tum  non  in  promptu  est,  pulvis,  quam  alia  ejus¬ 
dem  praeparata,  efficacior  esse  dicitur.  Quidam 
ventriculi  hanc  formam  tolerare  nequeunt,  ideo- 
que  necesse  fiet,  a  parvis  copiis  incipere,  et  incom¬ 
modum  tale  quovis  aromatico  adjecto,  vel  infuso, 
quasi  haustu  effervescente,  exhibito  evitare.  To¬ 
nica  mineralia,  veluti  praeparata  ferri,  zinci,  et 
cupri,  nonnunquam  cum  insigni  beneficio  sumun¬ 
tur. 

Medicum  ad  causas  mali  praesertim  respicere 
oportere  jam  supra  annotavi.  Si,  igitur,  morbus 
e  glandulis  mesenterii  morbosis  pendet,  cathartica 
e  submuriate  hydrargyri,  magnesia  et  rheo  pal¬ 
mato,  itemque  frictio  abdominis,  balneum  calidum, 
et  diaeta  bona,  praecipienda  sunt.  Si  a  syphilitide 

oritur,  hydrargyrus  caute  et  prudenter  exhiben- 

sKfrgma  MiMcj  s 


DE  FEBRE  HECTICA. 


dum  est ;  itemque  decoctum  sarsaparillee  composi^ 
tum,  acidum  nitricum,  &c.  Sin,  autem,  Hectica 
ab  affectionibus  morbosis  in  partibus  oritur,  qua- 

iliU inJili  ".IV  *  xjt .  f*. 

rum  jacturam  constitutio  tolerare  potest,  pars 
morbosa,  quatenus  consilio  supra  dato  conveniat* 
submoveri  debet»  Spe,  contra,  curationis  praebita, 
vires  aegri  vino  Madeiriano  parvis  copiis  exhibito  ; 
diaeta  nutriente,  concoctu  facili ;  cardiacis  miti¬ 
bus,  et  cincbona  cum  acido  sulphurico  diluto,  sus¬ 
tinere  debemus,  sed  cinchona,  quamvis  saepe  ex¬ 
pertum,  non  efficax  reperitur.  Doctor  Heber- 
den  tamen  se  nunquam  ab  usu  ejus  in  Febre 
Hectica,  quodvis  incommodum  vidisse  ait ;  cui 
opinioni  Edvardus  Hulse,  Eques,  assentitur* 
qui  aegris  quadraginta  hoc  medicamentum  exhi¬ 
buit,  quorum  nullus  ab  eo  aliquid  boni  se  sensisse 
diceret ;  et  profecto  num  quodvis  medicamentum 
robur  constitutioni  directe  impertire  possit,  valde 
dubium  est. 

Inter  Hecticae  paroxysmum,  plurimum  levami- 
nis  aegro  praestatur,  palmis  manuum,  plantisque 
pedum  spongiis  aceto  et  aqua  refertis  detersis; 
neque  hoc  unquam  negligi  debet ;  quoniam  a 
sensu  caloris  in  partibus  extremis  stimulus  ge¬ 
neralis  praecipue  derivatur.  Quotiescunque  Hec¬ 
tica  a  phthisi  pulmonali  pendet,  curatio  singulis 

indiciis  tractandis,  absolvi  debet.  Si  aeger  habi¬ 
tus  plenioris  est,  et  dolore  fixo  sensuque  ponderis 
in  pectore,  cum  tussi  sicca,  molesta  plectitur";  si 
dolor  iste  decubitu  in  latus  alterum  intenditur, 
actio  vasorum  detractionibus  sanguinis  repetitis 
minuenda  est ;  alvum,  salibus  neutris  vel.sulphate 
magnesiae  cum  antimonio  tartarizato,  perfecte 
aperire  oportet  ;  hoc  consilio  peracto,  tinctura 
digitalis  in  dosibus  parvis  sed  repetitis,  saepe 
cum  magno  beneficio  usurpatur  ;  interdum  eme¬ 
ticum  in  stadio  incipiente  exhibitum  prodest; 
sulphas  curpri  in  dosibus  a  granis  quinque  ad 
decem  pro  aegri  aetate  exhibitus,  ullo  alio  melius 
respondebit.  Refrigerantia  quoque,  in  hoc  stadio 
febris,  cum  commodo  usurpentur,  et  nitras  potassae 
in  emulsione  porrectus,  potum  bonum  et  refrige¬ 
rantem  efficit.  Si  tussis  et  dyspnoea  adhuc  mo¬ 
lestae  perstiterint,  Doctor  Duncan  senior  in- 
halationem  aetheris  sulpliurici,  in  quo  folia  siccata 
conii  maculati  macerata  fuere,  laudat.  Ad  tus¬ 
sim  molestam  tollendam,  extractum  conii  macu- 
lati  cum  myrrho,  et  tinetura  hyosciami  cum  mu-» 
cilagine  gummi  arabici  vel  emulsione  amygdalae 
communi,  itemque  emplastrum  vesicatorium  pec¬ 
tori  admotum,  utilia  reperiuntur.  Quando  ma¬ 
teria  per  tussim  ejecta  sanguine  striata  est,  aceta- 

tem  plumbi,  itemque  acidum  acetosum  ad  gss.  ter 
vel  quater  in  die,  cum  summo  beneficio  usurpata 
vidi.  Acidum  acetosum  plerumque  sudores  noc- 

turnos  compescit;  haemoptysin  sistit;  pulsum 
temperat,  et  alvum  astrictiorem  reddit.  Vix  un¬ 
quam  cinchona  aegro  ulli  in  Phthisi  tuberculata 
convenit.  Ad  vires  sustinendas  remedia  efficacis- 
sima  jam  enumeravi,  quibus  misturam  Griffi- 
thii  seu  misturam  ferri  compositam,  aera  li¬ 
berum,  corporisque  exercitationem  adjiciam. 

Diaeta  praecipue  ex  lacte  constare,  et  aeger  parvam 
copiam  quoque  tempore,  cum  longis  intervallis 
quietis,  comedere  debet.  Lichen  Islandicus  mul¬ 
tum  a  Medicis,  sub  forma  decocti  cum  aqua  vel 
lacte,  pro  diaeta  potius  quam  medicamine,  praescri- 

bitur,  cura  haud  parva  aegri  vestitui  adhibenda 
est ;  vestimenta  lanea  proxime  cuti  apponantur, 
frigusque  omnigenum,  quod  nunquam  non  mor- 

bum  auget,  sedulo  evitandum.  In  stadio  inci- 

piente,  vel  quando  proclivitas  ad  phthisin  adest, 

migratio  ad  coelum  calidius  nonnunquam  prodest; 

sivero  malum  ad  ulcerationem  decurrerit,  eadem 

semper  exitum  lethalem  festinat.  |  suillis 

